**האחים כהן וחצי** הייתה חברת הפקת סרטים לקולנוע החרדי. החברה הוקמה על ידי אריאל כהן ושחר בן חור בתחילת העשור הראשון של המאה ה-21. כמה מהסרטים אותם הפיקו זכו להצלחה משמעותית ולמעמד סרטי קאלט במגזר.

היסטוריה
--------

שיתוף הפעולה הראשון בין השניים היה בסרט "אופני הרעם" (2002-2001, בכיכובם של יובל שפרמן, רונן הרשקוביץ, יניב חיים, רוברט הניג ואיציק לילך), דרמה עלילתית אותה כתב וביים כהן והפיק בן-חור, תחת השם "ארבל מדיה". לאחר הצלחת הסרט חברו כהן ובן-חור להפקת סרט עלילתי נוסף בשם "הרפתקה בפראג" (2 חלקים, 2003), לראשונה תחת השם "האחים כהן וחצי". הסרט - שצולם ברובו בפראג בכיכובם של רונן הרשקוביץ ומיכאל וייגל - מרכיב אלמנטים של סרט דרמה, מסתורין, מותחן, מיתולוגיה והיסטוריה. לאחר מכן, החברה הפיקה סדרת מערכונים עבור ערוץ התכלת, שלבסוף אוגדו לכדי שלושה סרטים: "הדיסק הצרוב", "מנין חסר" (2005) ו"הצחקתם אותי" (2007).

"אופני הרעם" (2001-2002), סרטם הראשון, דה פקטו, של האחים כהן וחצי
בראיון למקור ראשון התייחס כהן לשמה של החברה: "זה התחיל כהלצה יחד עם שותפי, שחר בן-חור על האחים כהן מהוליווד והפך למשהו אמיתי כשגילינו שאמא של שחר גם כהן. מה שהופך אותו לחצי כהן גאה".

החל משנת 2006, עם יציאת טרילוגיית הסרטים המצליחה "חרב דוד" (עם אלי גלפרין ודוד בלינקה,) הפיקה החברה בעיקר סרטי מתח ופעולה המצולמים (בחלקם) בחוץ לארץ. ב-2008 יצאה סדרת הסרטים המצליחה "נשק שחור" (השתתף בפסטיבל קולנוע דרום 2006 ופסטיבל קולנוע אילת 2007), הסדרה נחשבה לייחודית במגזר שלראשונה הופיעו בה קטעים מוקומנטרים, בשילוב מותחן-פעולה בסגנון ג'ייסון בורן. באותה שנה יצא הכותר "הזדמנות לשינוי", סרט המורכב משלוש עלילות שונות בעלות מסר זהה. ביחס לשאר סרטי האחים כהן וחצי, "הזדמנות לשינוי" לא נחל הצלחה משמעותית.

ב-2009 הפיקה החברה (בשיתוף "מעוף הפקות") סדרת סרטים בהמשכים בשם "כח זיקית". בתחילה, הסדרה תוכננה לצאת בשלוש חלקים, - עקב הצלחת הסדרה, יצא לבסוף פרק ספיישל נוסף.

"כח זיקית" (חלק 4, 2010) סרטם האחרון של האחים כהן וחצי
לקראת סוף העשור הראשון של המאה ה-21 (סוף תקופת "תור הזהב" של הענף), כמו חברות רבות בתעשיית הקולנוע החרדי-גברי באותן שנים - החברה התפרקה.

סרטים
-----

|  |  | שנה | שם | ז'אנר |
| --- | --- | --- | --- | --- |
| 1 |  | 2002-2001 | אופני הרעם | עלילתי, דרמה, מותחן פעולה |
| 2 |  | 2003 | הרפתקה בפראג 1 |
| 3 |  | הרפתקה בפראג 2 |
| 4 |  |  | הדיסק הצרוב | קומדיה, מערכונים |
| 5 |  | 2005 | מנין חסר (המשך של הדיסק הצרוב) |
| 6 |  | 2007 | הצחקתם אותי |
| 7 |  | 2006 | חרב דוד 1: הרפתקה בבודפשט | עלילתי, דרמה, מותחן פעולה |
| 8 |  | חרב דוד 2: כנגד הזמן |
| 9 |  | חרב דוד 3: סוף הדרך |
| 10 |  | 2008 | נשק שחור 1: הרפתקה באיסטנבול |
| 11 |  | נשק שחור 2: משחק מסוכן |
| 12 |  | נשק שחור 3: זהות בדויה |
| 13 |  | נשק שחור 4: מפגש גורלי |
| 14 |  | הזדמנות לשינוי | עלילתי, דרמה |
| 15 |  | כח זיקית 1: סכנה בלב ים | עלילתי, דרמה, קומדיית פעולה |
| 16 |  | 2009 | כח זיקית 2: הגביש |
| 17 |  | כח זיקית 3: רגע האמת |
| 18 |  | 2010 | כח זיקית 4: לחשוף את קודקוד צל |
|

ראו גם
------

* קולנוע חרדי
* אריאל כהן
* כוח זיקית
* האחים גרובייס

לקריאה נוספת
------------

* מתן אהרוני, **זה לא קולנוע, זה מפגש חברתי**, מוסד ביאליק, 2023

קישורים חיצוניים
----------------

* יצחק טסלר, שליפות עם אריאל כהן, באתר nrg‏, 2 בדצמבר 2009

הערות שוליים
------------

1. ↑  אופני הרעם: אל מול פני הסכנה - משימה בלתי אפשרית מול הטרור
2. ↑  "חרב דוד" - הונגריה, "נשק שחור" ו"כח זיקית" - טורקיה
3. ↑  על כותר הסרט השלישי נכתב: "פרק שלישי ואחרון"
4. ↑  על כותר הסרט הרביעי נכתב: "פרק רביעי ומיוחד"